Иван Вазов
Трите наши езера

chitanka.info

Трите наши езера светлеят,

трите наши огледала ясни,

трите водни небеса синеят

в македонските долини красни.

В първото стар Охрид се оглежда,

в другото — духът на Самуила,

върху третьото чело навежда

царствено Беласица унила.

Денем те унесени мечтаят,

тихо шъпнат с вековете дални,

в лунни нощи край вълни кристални

самодиви тайнствени играят.

Февруари 1916

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.